Keith Richards bekrefter Stones-konserter
Det bekrefter gitarist Keith Richards overfor det britiske musikkmagasinet Q.Han røper også at det nå 50 år gamle bandet har holdt på med øvinger i en uke, og har satt av en måned til formålet. - Alle må stole på instinktene sine når man begynner å jobbe sammen igjen. Bitene faller på plass, de samme bitene som faller fra hverandre når vi ikke spiller sammen på fast basis, man har selvfølgelig ikke den samme umiddelbare kontakten da. Men etter et par dager er det som om en demonisk energi tar over, forteller Richards. The Rolling Stones har ikke turnert sammen på fem år, og har ikke gitt ut en ny studioplate siden «A Bigger Bang» i 2005. I november slipper de dokumentarfilmen «Crossfire Hurricane» og en ny samleplate titulert «GRRR!».
The Rolling Stones er i disse dager samlet til øving, og har allerede booket konserter i London og New York.